Emilia Kujala

Emilia Kujala (s. 1986 Kouvola) on suomalainen psykoterapeutti, tietokirjailija, puhuja ja kolumnisti. Kujala koulutukseltaan on kognitiivisen käyttäytymisterapian psykoterapeutti ja sosiaalipsykologi (VTM). Asiantuntijana puheenvuorojen lisäksi Kujala on myös avoimesti kertonut omasta työuupumuksestaan ja nuorena sairastamastaan syömishäiriöstä.

Ura ja koulutus 
Kujala on valmistunut Helsingin yliopistosta sosiaalitieteiden maisteriksi vuonna 2012. Vuosina 2019–2020 Kujala teki Tunteella nimistä podcast-sarjaa, jossa vieraana oli mm. tunnettuja psykologeja ja psykoterapeutteja. Loppuvuodesta 2020 lähtien Kujala on kirjoittanut kolumneja Yleisradiolle, hän on mm. yksi Ykköskolumni-sarjan vaihtuvista kirjoittajista. 

Kujala on vuodesta 2020 lähtien tehnyt näkyvää työtä Instagramissa, missä hänen @tunteellaemiliakujala-tilillä oli toukokuussa 2023 noin 26,2 tuhatta seuraajaa.  Huhtikuussa 2022 Kujala alkoi tekemään Mielipäiväkirja-nimistä podcastia yhdessä kirjailija Jenni Janakan kanssa. Mielipäiväkirja on Podplayn alkuperäissarja.

Teokset 

 Tunteella. Häpeä, Kustannusosakeyhtiö Otava, 2020. ISBN 9789511382997
 Tunteella. Kateus. Kustannusosakeyhtiö Otava, 2020. ISBN 978-951-1-37328-5
 Suorittajan mieli: vapaudu ylikontrollista, Kustannusosakeyhtiö Otava , 2022. ISBN  9789511404675

Lähteet

Aiheesta muualla
 Emilia Kujalan verkkosivut

Suomalaiset tietokirjailijat
Suomalaiset psykoterapeutit
Podcast-juontajat
Vuonna 1986 syntyneet
Elävät henkilöt